Case ID: 1127798
Sentence 1: İşin halları: Məhkum və Təqsirləndirilən şəxs Kamil oğluna qarşı Azərbaycan Respublikası Cinayət Məcəlləsinin 332.2.1, 332.2.2, 332.2.3, 182.2.1 və 182.2.2-ci maddələri ilə ittiham irəli sürülmüşdür ona görə ki, istintaq orqanının qənaətinə görə, Məhkum Müdafiə Nazirliyinin Ağcabədi rayonunun ərazisində yerləşən N saylı hərbi hissəsinin rabitə bölüyünün, telefon-teleqraf taqımının telefonçusu vəzifəsində, əsgər hərbi rütbəsində müddətli həqiqi hərbi xidmətdə olarkən, həmin hərbi hissənin rabitə bölüyünün rabitə taqımında sürücü-elektrik vəzifəsində, əsgər hərbi rütbəsində müddətli həqiqi hərbi xidmətdə olan Təqsirləndirilən şəxs Kamil oğlu ilə qabaqcadan əlbir olan bir qrup şəxs halında, daha əvvəldən xidmətdə olan əsgərlər kimi onlarla birlikdə, lakin onlardan az müddətə xidmət etmiş, habelə hərbi xidmətə yeni çağırılmış gənc əsgərlər üzərində öz üstünlüklərini nümayiş etdirməklə onları qorxudub təsir altında saxlamaq, iradələrini sındırıb özlərinə tabe etdirmək, həmçinin əsgərlər aylıq vəzifə maaşlarını aldıqdan sonra onlardan həmin pulu alıb şəxsi ehtiyaclarına xərcləmək niyyətilə, 2018-ci ilin iyul-noyabr aylarında, əsasən aylıq pul müavinətlərinin verildiyi müvafiq ayların 14-18-i tarixlərində, hərbi hissənin ərazisində, əsgərlərdən hədə-qorxu ilə aldıqları pulun hamısını onlara verməyi tələb etmiş, verməyəcəkləri təqdirdə onların ünvanlarına nalayiq söyüşlər söyəcəkləri, hərbi qulluqçular arasında hörmətdən salacaqları, habelə xidmət müddətində onlara sair problemlər yaradacaqları barədə xəbərdarlıq edib hədələyərək onları qorxutmaqla həmin pulları almağa nail olmuşlar.